CELEX: 32016R0145
Language: mt
Date: 2016-02-04 00:00:00
Title: Regolament ta' Implimentazzjoni tal-Kummissjoni (UE) 2016/145 tal-4 ta' Frar 2016 li jadotta l-format tad-dokument li jservi bħala evidenza għall-permess maħruġ mill-awtoritajiet kompetenti tal-Istati Membri li jippermetti li stabbilimenti jwettqu ċerti attivitajiet fir-rigward tal-ispeċijiet aljeni invażivi li huma sors ta' tħassib għall-Unjoni b'konformità mar-Regolament (UE) Nru 1143/2014 tal-Parlament Ewropew u tal-Kunsill

5.2.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 30/1
               
            REGOLAMENT TA' IMPLIMENTAZZJONI TAL-KUMMISSJONI (UE) 2016/145
      tal-4 ta' Frar 2016
      li jadotta l-format tad-dokument li jservi bħala evidenza għall-permess maħruġ mill-awtoritajiet kompetenti tal-Istati Membri li jippermetti li stabbilimenti jwettqu ċerti attivitajiet fir-rigward tal-ispeċijiet aljeni invażivi li huma sors ta' tħassib għall-Unjoni b'konformità mar-Regolament (UE) Nru 1143/2014 tal-Parlament Ewropew u tal-Kunsill
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Ir-Regolament (UE) Nru 1143/2014 tal-Parlament Ewropew u tal-Kunsill tat-22 ta' Ottubru 2014 dwar il-prevenzjoni u l-ġestjoni tal-introduzzjoni u t-tixrid ta' speċijiet aljeni invażivi (1), u b'mod partikolari l-Artikolu 8(6) tiegħu,
      Billi:
      
                  (1)
               
               
                  Ir-Regolament (UE) Nru 1143/2014 jistipula li l-Kummissjoni għandha tadotta l-format tad-dokumenti li jservu bħala evidenza għal permessi maħruġa mill-awtoritajiet kompetenti tal-Istati Membri biex titwettaq attività ta' riċerka jew il-konservazzjoni ex situ fir-rigward ta' speċijiet aljeni invażivi li huma sors ta' tħassib għall-Unjoni, kif stabbilit fl-Artikolu 8. Il-permessi jistgħu jinħarġu wkoll għall-produzzjoni xjentifika u għall-użu mediċinali sussegwenti ta' dawn l-ispeċijiet.
               
            
                  (2)
               
               
                  Il-permessi jistgħu jinħarġu wkoll minn Stati Membri, f'każijiet eċċezzjonali u għal raġunijiet ta' interess pubbliku prevalenti, biex jitwettqu attivitajiet għajr dawk elenkati fl-Artikolu 8(1), kif stipulat fl-Artikolu 9(1), sakemm tkun inħarġet awtorizzazzjoni mill-Kummissjoni. Skont l-Artikolu 9(6), dawn il-permessi jridu jinħarġu b'konformità mal-Artikolu 8(4) sa (8). Għalhekk għandu jintuża l-istess format tad-dokument li jservi bħala evidenza għal permessi għall-iskopijiet ta' dawn iż-żewġ Artikoli 8 u 9.
               
            
                  (3)
               
               
                  Il-miżuri previsti f'dan ir-Regolament huma skont l-opinjoni tal-Kumitat dwar l-Ispeċijiet Aljeni Invażivi,
               
            ADOTTAT DAN IR-REGOLAMENT:
      Artikolu 1
      Il-format tad-dokument li jservi bħala evidenza għall-permess maħruġ mill-awtoritajiet kompetenti tal-Istati Membri skont l-Artikoli 8(2) u 9(6) tar-Regolament (UE) Nru 1143/2014, huwa stabbilit fl-Anness ta' dan ir-Regolament.
      Artikolu 2
      Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, l-4 ta' Frar 2016.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 317, 4.11.2014, p. 35.
      
         ANNESS
         
            
         Test ta 'immaġni
         
            L-Unjoni Ewropea – Ir-Regolament (UE) Nru 1143/2014 dwar l-Ispeċijiet Aljeni Invażivi
            Dokument li jservi bħala evidenza għall-permess biex jitwettqu ċerti attivitajiet dwar l-ispeċijiet aljeni invażivi li huma sors ta’ tħassib għall-Unjoni
            Dan id-dokument għandu jakkumpanja l-permess u l-ispeċi aljena invażiva li hija sors ta’ tħassib għall-Unjoni li jirreferi għaliha f’kull waqt (dokument wieħed għal kull speċi għal kull konsenja jew stokk)
            1. Detentur tal-permess
            2. Numru tal-permess
            3. Kunsenjatur/Esportatur (meta applikabbli)
            4. Data tal-ħruġ tal-permess
            5. Perjodu ta’ validità (meta applikabbli)
            6. Id-destinatarju/l-importatur (meta applikabbli)
            7. L-awtorità kompetenti li qed toħroġ il-permess
            8. Konsenja (jew stokk)
            8a. Speċi (isem xjentifiku)
            8b. Speċi (isem komuni)
            8c. Kodiċi tan-NM
            8d. Deskrizzjoni
            8e. Piż nett
            8f. Kwantità
            9. Deroga mir-restrizzjonijiet skont l-Artikolu 7 tar-Regolament (UE) Nru 1143/2014:
            importazzjoni
            tranżitu
            azjenda
            tgħammir
            trasportazzjoni
            użu jew skambjar
            li jippermetti r-reproduzzjoni, it-tkabbir jew l-ikkultivar
            10. Skop li għalih inħareġ il-permess:
            riċerka
            konservazzjoni ex-situ
            il-produzzjoni xjentifika u l-użu mediċinali sussegwenti
            attività oħra wara l-awtorizzazzjoni kif previst fl-Artikolu 9 tar-Regolament (UE) Nru 1143/2014 (f’dan il-każ, jekk jogħġbok imla l-Kaxxa 12)
         
         
            
         Test ta 'immaġni
         
            11. Kundizzjonijiet għal attivitajiet permessi
            12. Id-dispożizzjonijiet speċifikati fl-awtorizzazzjoni (biss għal permessi maħruġa b’konformità mal-Artikolu 9 dwar l-awtorizzazzjonijiet)
            13. L-isem tal-uffiċjal awtorizzanti
            14. Firma
            15. Timbru u Data
         
         
            Struzzjonijiet għall-mili tad-dokument
         
         Dan id-dokument irid jimtela mill-awtorità kompetenti li jkollha s-setgħa li toħroġ l-permessi msemmija fl-Artikolu 8(2) u l-Artikolu 9(6) tar-Regolament (UE) Nru 1143/2014. Dan għandu jiġi ffirmat, ittimbrat u ddatat.
         Imla d-dokument b'ittri kbar. Biex tindika xi azzjoni b'mod pożittiv, ittikkja jew immarka is-simbolu ☐. Ingassa jew aqta' b'mod ċar l-għażliet jew il-kaxxi nnumerati sħaħ li mhumiex relevanti.
         
                     Kaxxa 1.
                  
                  
                     Indika l-isem, l-indirizz, il-pajjiz, in-numru tat-telefown u l-indirizz tal-istabbiliment li għalih ikun ingħata l-permess u/jew il-persuna ta' kuntatt.
                  
               
                     Kaxxa 2.
                  
                  
                     Indika n-numru ta' identifikazzjoni tal-permess. Dan in-numru għandu jibda bil-kodiċi b'żewġ ittri tal-ISO (ISO 3166 alpha-2) għall-Istat Membru li joħroġ il-permess, minbarra għall-Greċja u r-Renju Unit li għalihom għandhom jintużaw l-abbrevjazzjonijiet EL u UK. In-numru ta' identifikazzjoni għandu jkun uniku għall-għanijiet tas-sistema msemmija fl-Artikolu 8(1) tar-Regolament (UE) Nru 1143/2014.
                  
               
                     Kaxxa 3.
                  
                  
                     Indika l-isem, l-indirizz, il-pajjiż, in-numru tat-telefown u l-indirizz elettroniku tal-konsenjatur jew tal-esportatur, meta applikabbli.
                  
               
                     Kaxxa 4.
                  
                  
                     Indika d-data tal-ħruġ tal-permess.
                  
               
                     Kaxxa 5.
                  
                  
                     Indika l-perjodu ta' validità (id-data tal-bidu; id-data tat-tmiem) tal-permess, meta applikabbli.
                  
               
                     Kaxxa 6.
                  
                  
                     Indika l-isem, l-indirizz, il-pajjiż, in-numru tat-telefown u l-indirizz elettroniku tal-konsenjatur jew l-importatur, meta applikabbli.
                  
               
                     Kaxxa 7.
                  
                  
                     Indika l-isem tal-awtorità kompetenti li qed toħroġ il-permess.
                  
               
                     Kaxxa 8.
                  
                  
                     Iddeskrivi l-konsenja jew l-istokk ta' kampjuni billi timla l-informazzjoni fil-kaxxi 8a sa 8f:
                  
               
                     Kaxxa 8a.
                  
                  
                     Dan jirreferi għall-isem xjentifiku tal-ispeċijiet aljeni invażivi li huma sors ta' tħassib għall-Unjoni li għaliha nħareġ il-permess.
                  
               
                     Kaxxa 8b.
                  
                  
                     Dan jirreferi għall-isem komuni tal-ispeċi aljena invażiva li għaliha nħareġ permess.
                  
               
                     Kaxxa 8c.
                  
                  
                     Dan jirreferi għall-kodiċi tan-Nomenklatura Magħquda (NM) kif previst mir-Regolament tal-Kunsill (KEE) Nru 2658/87 (1).
                  
               
                     Kaxxa 8d.
                  
                  
                     Deskrizzjoni preċiża tal-konsenja jew l-istokk u l-kampjuni li jkunu fihom.
                  
               
                     Kaxxa 8e.
                  
                  
                     Il-massa totali netta tal-konsenja (jew stokk) f'kg. Tista' titħalla barra jekk l-informazzjoni tkun diġà ġiet ipprovduta fil-kaxxa 8f.
                  
               
                     Kaxxa 8f.
                  
                  
                     Għadd ta' kampjuni fil-konsenja. Tista' tintuża meta l-kwantità hija espressa aħjar f'unitajiet diskreti. Tista' titħalla barra jekk l-informazzjoni tkun diġà ġiet ipprovduta fil-kaxxa 8e.
                  
               
                     Kaxxa 9.
                  
                  
                     Indika għal liema restrizzjonijiet stabbiliti skont l-Artikolu 7 tar-Regolament (UE) Nru 1143/2014 tkun ingħatat deroga.
                  
               
                     Kaxxa 10.
                  
                  
                     Indika l-għan li għalih ikun ingħata l-permess.
                  
               
                     Kaxxa 11.
                  
                  
                     Indika t-taqsimiet rilevanti ta' dan il-permess li jiddeskrivu l-kundizzjonijiet li taħthom l-attivitajiet ġew permessi, skont l-Artikolu 8(2) tar-Regolament (UE) Nru 1143/2014.
                  
               
                     Kaxxa 12.
                  
                  
                     Indika t-taqsimiet rilevanti tal-permess filwaqt li tiddeskrivi d-dispożizzjonijiet speċifikati fl-awtorizzazzjoni mogħtija mill-Kummissjoni. Timtela biss jekk il-permess jinħareġ wara awtorizzazzjoni mill-Kummissjoni skont l-Artikolu 9 tar-Regolament (UE) Nru 1143/2014.
                  
               
                     Kaxxa 13.
                  
                  
                     Indika l-isem tal-uffiċjal awtorizzanti tal-awtorità kompetenti li qed jimla dan id-dokument.
                  
               
                     Kaxxa 14.
                  
                  
                     Firma tal-uffiċjal awtorizzat tal-awtorità kompetenti li qed jimla dan id-dokument.
                  
               
                     Kaxxa 15.
                  
                  
                     Timbru uffiċjali tal-awtorità kompetenti u d-data li fiha imtela dan id-dokument.
                  
               
            (1)  Ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u tal-istatistika u dwar it-Tariffa Doganali Komuni (ĠU L 256, 7.9.1987, p. 1).